recursal/SuperWikiNEXT-32B huggingface dataset:
**अर्दशीर​ प्रथम** (शासनकाल २२६-२४१ ई. ; अंग्रेज़ी: Ardashir I) या **अर्दशीर यकुम** (फ़ारसी: اردشير یکم‎) ईरान के सासानी साम्राज्य का संस्थापक और प्रथम सम्राट था। यह पहले दक्षिणी फ़ारस प्रान्त के इस्तख़्र​ क्षेत्र का शासक हुआ करता था जिसने पार्थी साम्राज्य के पतन के साथ अपना साम्राज्य बनाया। यह सासानी साम्राज्य ४०० सालों तक चला और इसका पतन तब हुआ जब अरब मुस्लिमों के राशिदुन ख़िलाफ़त​ ने ६५१ ईसवी में इसे हराकर ख़त्म कर दिया।

अर्दशिर, अर्तशिर एवं अर्तक्ष्थ्रा आदि नामों से भी विहित है। अभिलेखों में वह अपने को **अर्त्तज़रसीज** के नाम से पुकारता है। वह पायक (बाबेक) का द्वितीय पुत्र था जो ससन का लड़का था। अर्दशिर ने अंतिम पार्थ सम्राट् अर्दवन् को हराया और नवागत पारसी अथवा ससानी साम्राज्य की स्थापना की। ईसा पूर्व छटी शताब्दी में मीड लोग अथवा पश्चिमी पारसी, जिनका उल्लेख ११०० ई. पू. तक के असीरियन अभिलेखों में हुआ है, अखमीनियनों के दक्षिणी पारसीक राजवंश द्वारा परास्त हुए। अखमीनियनों को सिकंदर तथा उसके यूनानी सैनिकों ने चौथी सदी ई.पू. में हराया। यूनानी सत्ता को विस्थापित करनेवाले पार्थियन थे जो तीसरी शती ई. में ससानियनों की बढ़ती हुई शक्ति के आगे नमस्तक हुए। अर्दशिर, जो अहुरमज्द का परम भक्त था, माजी सम्प्रदाय के सन्तों के प्रभाव में आया और उसने रोम एवं आर्मीनिया के साथ सफलतापूर्वक युद्ध कर पुरातन जरथुस्त्र मत की प्रतिष्ठा की और न केवल उसे राजधर्म घोषित किया बल्कि उसके अभ्युदय के लिए अथक चेष्टाएँ की। ईरान के विभिन्न राज्यों को एक सुगठित केंद्रीय राजसत्ता के अंतर्गत ले जाकर उसने शासन की व्यवस्था चलाई जिसका आधार जरथुस्त्र के सिद्धान्त थे। उसने अपने प्रधान पुरोहित को धार्मिक ग्रंथों के संकलन का आदेश दिया। इन ग्रंथों की खोज उसके अनुवर्ती शासक शापुर प्रथम के राज्यकाल में चलती ही रही, संकलन का कार्य शपुर द्वितीय (३०९-३७९ ई.) के राज्यकाल में जाकर समाप्त हुआ। धार्मिक संगठन और राज्य की एकता के सिंद्धांत में पूरा विश्वास रखनेवाला सम्राट् अपने पुत्र शापुर प्रथम को दी गई अपनी अनुज्ञा (टेस्टामेंट) में कहता है-*धर्म और राज्य दोनों सगी बहनों के समान हैं जो एक दूसरी के बिना नहीं रह सकतीं। धर्म राज्य की शिला है और राज्य धर्म का रक्षक।"*

नाम का अर्थ
-----------

'अर्दशीर' शब्द मध्य फ़ारसी के 'अर्दख़शेर​' (Arđaxšēr), पार्थी भाषा के 'अर्तख़शथ़्र​' (Artaxšaθra) और पहलवी भाषा के 'अर्थश्त्र' शब्दों से सम्बंधित है, जिनका अर्थ है 'वह जिसका राज्य दिव्य व्यवस्था हो'। क्योंकि संस्कृत और फ़ारसी दोनों हिन्द-ईरानी भाषा-परिवार की बहने हैं, इस से मिलते-जुलते सजातीय शब्द संस्कृत में भी मिलते हैं: 'ऋत क्षेत्र' (ऋत संस्कृत में सनातन व्यवस्था के लिए प्राचीन शब्द है जिसका हिन्दु धर्म में महत्वपूर्ण अर्थ है)।

इन्हें भी देखें
---------------

* सासानी साम्राज्य
* ऋत

सन्दर्भ
-------

1. ↑  The History of Iran Archived 2015-04-03 at the Wayback Machine, Elton L. Daniel, pp. 56, ABC-CLIO, 2012, ISBN 978-0-313-37510-1, *... During the period when the last Parthian kings were distracted by war with the Romans, Ardashir became ruler of Fars and was able to annex several districts on the fringes of the province ... The dynasty founded by Ardashir, the Sasanians ...*
2. ↑  The Nation, Volume 62 Archived 2015-04-04 at the Wayback Machine, pp. 260, Nation Company, 1896, *... 'The Right Ruling,' but more literally in Arta-Khshathra, which is Artaxerxes, 'King of Righteousness' (Ardashir is the same word in a later form) ...*
अपवर्तन त्रुटि, आँख और या स्वच्छ मण्डल के आकार के कारण दृष्टि पटल पर प्रकाश को सटीक रूप से केंद्रित करने में समस्या है। इस त्रुटि के सबसे साधारण प्रकार निकट दर्शिता, दूरदर्शिता, दृष्टिवैषम्य और जरादूर दृष्टि हैं। निकट-दृष्टि के परिणामस्वरूप दूर की वस्तुएँ धुंधली हो जाती हैं, दूर-दृष्टि और जरा-दूर दृष्टि के परिणामस्वरूप निकट की वस्तुएं धुंधली हो जाती हैं, और दृष्टिवैषम्य के कारण वस्तुएँ फैली हुई या धुंधली दिखाई देती हैं। अन्य लक्षणों में दोहरी दृष्टि, सिरदर्द और आंखों में तनाव शामिल हो सकते हैं।

प्रकार
------

विषम दृष्टि (प्रकाश के अपवर्तन की त्रुटियाँ) निम्न प्रकार की होती है :

* (क) दीर्घ दृष्टि (Hypermetropia),
* (ख) निकट दृष्टि (Myopia) तथा
* (ग) दृष्टि वैषम्य (Astigmatism)।

**दीर्घ दृष्टि** - यह उस प्रकार की विषम दृष्टि है जिसमें नेत्र का मुख्य अक्ष लघु हो जाता है, अथवा नेत्र की अपवर्तन शक्ति क्षीण होती है। अत: समांतर प्रकाशकिरणें रेटिना के पार्श्व में संगमित हो जाती हैं।

**निकट दृष्टि** - यह उस प्रकार की विषम दृष्टि है जिसमें नेत्र का मुख्य अक्ष दीर्घ हो जाता है, अथवा नेत्र की अपवर्तन शक्ति अधिक हो जाती है। अत: समांतर प्रकाशकिरणें रेटिना के समक्ष संगमित हो जाती हैं।

**दृष्टि वैषमय** - यह उस प्रकार की विषम दृष्टि है जिसमें नेत्र के वृत्ताकारों (meridians) में प्रकाश का अपवर्तन भिन्न भिन्न होता है।

दृष्टिवैषम्य दो प्रकार का होता है :

(१) नियमित (Regular)

(२) अनियमित (Irregular)

अनियमित दृष्टिवैषम्य मौलिक दोषों के कारण होता है, जैसे किरेटोनस, अथवा प्राप्त दशा, जैसे कॉर्निया की अपारदर्शकता।

(१) साधारण दीर्घ दृष्टि दृष्टिवैषम्य, (२) यौगिक दीर्घ दृष्टि दृष्टिवैषम्य, (३) साधारण निकट दृष्टि दृष्टिवैषम्य, (४) यौगिक निकट दृष्टि दृष्टिवैषम्य तथा (५) मिश्रित दृष्टिवैषम्य, जिसमें एक वृत्ताकर दीर्घ दृष्टिवैषम्य, जिसमें एक वृत्ताकार दीर्घ दृष्टि एवं अन्य निकट दृष्टि होती है।

जानपदिक रोगविज्ञान (Epidemiology)
---------------------------------

२००४ में दृष्टि वैषम्य की सांख्यिकी.
██ no data
██ 100 से कम
██ 100-170
██ 170-240
██ 240-310
██ 310-380
██ 380-450
██ 450-520
██ 520-590
██ 590-660
██ 660-730
██ 730-800
██ 800 से अधिक

सन्दर्भ
-------

1. ↑  "WHO Disease and injury country estimates". *World Health Organization*. 2009. मूल से 11 नवंबर 2009 को पुरालेखित. अभिगमन तिथि Nov. 11, 2009. `|accessdate=` में तिथि प्राचल का मान जाँचें (मदद)

श्रेणीःदृष्टि
**अमीरात पैलेस** (अरबी: قصر الإمارات) अबू धाबी, संयुक्त अरब अमीरात में एक लक्जरी होटल है। यह अरेबियन संस्कृति को दर्शित करता हुआ अपने आप में एक मील का पत्थर है। अमीरात पैलेस हॉस्पिटैलिटी के दुनिया में अपना अलग नाम रखता है। 1.3 किमी के व्यक्तिगत बीच पर अवस्थित इस होटल में 85 हेक्टेयर से घिरा हुआ एक गार्डन एवं ११४ डोम है। जो ८० फ़ीट ऊंचे है। अमीरात पैलेस में 394 कमरे और सूट शामिल हैं।

इस होटल में विलासिता के इतने अच्छे साधन हैं कि इसे ७ star श्रेणी के ऊपर की रेटिंग दी गयी हैं। हालांकि एक पत्रकार ने इसे सात सितारा होटल के रूप में वर्णित किया है, लेकिन यह आधिकारिक तौर 5 स्टार होटल की श्रेणी में गिना जाता है।

यह होटल अबू धाबी के बीच में स्थित है एवं जो संयुक्त अरब अमीरात की राजधानी है एवं एअरपोर्ट से इसकी दूरी सिर्फ ४० मिनट्स की हैं। यह होटल अपने आथिथ्य सेवा एवं भव्यता के लिए प्रसिद्ध है। यहाँ पर रुकना अपने आप में एक सुखद एहसास है।

इस होटल की इंटीरियर डिजाइनिंग आर्किटेक्ट जॉन इलियट रिब्बा द्वारा की गयी थी। जो विम्बेर्ली ,एलिसन, टोंग एवं जू" में सीनियर वाईस प्रेसिडेंट के पद पर कार्यरत थे। यह कंपनी एक इंटरनेशनल संस्था हैं। जो लक्ज़री होटल्स में विशेषता रखती है। इस होटल का उदघाटन २००५ में हुआ था लेकिन इसमें कुछ सुविधाएं एवं रेस्टोरेंट्स २००६ में जोड़े गए। इस होटल का निर्माण अबुधाबी सरकार द्वारा कराया गया एवं इसका स्वामित्व भी सरकार के पास ही हैं। हालाकी इसके प्रबंधन का काम केम्पिन्सकी समूह करता है। इस होटल के निर्माण में 1.9 बिलियन पौंड (3 बिलियन $) का खर्च आया था। सिंगापुर के मरीना बे सेंड्स के बाद ये दूसरा होटल है जिसके निर्माण में इतनी लागत आई है। अपने निर्माण लागत में अमीरात पैलेस, बुर्ज अल अरब होटल से भी आगे का स्थान रखता है।

कमरे एवं सुविधाएं
-----------------

इस होटल में ३०२ कमरे एवं ९२ सुइट्स है जो एक मुख्य बिल्डिंग एवं 2 विंग्स में फैले हुए हैं। यहाँ के बहुत सारे सुइट्स स्वरण एवं संगमरमर जडित है। इसके मुख्या की साज सज्जा काफी आकर्षक है एवं कुछ हद तक अविश्वसनिय लगती है इसके गुम्बद की विशालता एवं भव्यता देखते बनती है। इस होटल में एक विशाल कांफ्रेंस सेण्टर है जिसमें ११०० लोगों के बैठने की व्यवस्था है। इसके अलावा यहाँ पर ६० मीटिंग रूम्स है।

इसके बीच क्लब में एक ६ किलोमीटर का साइकिलिंग/जॉगिंग का ट्रैक, २ आउटडोर पूल्स, वाटर स्पोर्ट्स, टेनिस कोर्ट, क्रिकेट पिच, रग्बी पिच एवं फुटबॉल का मैदान है।

कार्यक्रम
---------

इस होटल में कई नमी गिरामी सितारे अपना कार्यक्रम देते हैं। क्रिस्टीना अगुइलेरा ने अपना बेक टो बेसिक टूर के लिए इसी जगह को चुना था एवं २४ अक्टूबर २००८ को अपना कार्यक्रम दिया था। इसमें १५००० लोगों ने भाग लिया था एवं यह शो काफी सफल रहा था। मीडिया में भी इससे अच्छी खासी कवरेज मिली थी। २०१५ में प्रदर्शित फिल्म फ़ास्ट एंड फ्यूरिऔस में इस होटल को दिखाया गया था।

सन्दर्भ
-------

1. ↑  "एमिरेट्स पैलेस अबु धाबी". केम्पिंस्की.कॉम. मूल से 27 अप्रैल 2016 को पुरालेखित. अभिगमन तिथि ३० अप्रैल २०१६.
2. ↑  "अबु धाबी का सप्ततारंकित(७-स्टार)अमिरात पैलेस होटल". बिज़नेसइनसाइडर.कॉम. मूल से 27 नवंबर 2015 को पुरालेखित. अभिगमन तिथि 3 फ़रवरी 2014.
3. ↑  "अमीरात पैलेस अबु धाबी के बारे में". क्लिरट्रिप.कॉम. अभिगमन तिथि 30 अप्रैल 2016.
4. ↑  "अमीरात पैलेस -अबू धाबी का आलीशान होटल". रियल्टीफैक्ट.कॉम. मूल से 3 मई 2016 को पुरालेखित. अभिगमन तिथि ३१ मई २०१५.
5. ↑  "क्रिस्टीना एग्विलेरा ने अमीरात पैलेस में कार्यक्रम किया". दनेशनल.एइ. मूल से 3 मई 2016 को पुरालेखित. अभिगमन तिथि ७ सितम्बर २००८.
**अंधा युग**, धर्मवीर भारती द्वारा रचित हिंदी काव्य नाटक है। इस गीतिनाट्य का प्रकाशन सन् 1955 ई. में हुआ था। इसका कथानक महाभारत युद्ध के अंतिम दिन पर आधारित है। इसमें युद्ध और उसके बाद की समस्याओं और मानवीय महत्त्वाकांक्षा को प्रस्तुत किया गया है।

कथानक
-----

इसका कथानक महाभारत के अठारहवें दिन से लेकर श्रीकृष्ण की मृत्यु तक के क्षण पर आधारित है।

पात्र
-----

इस गीतिनाट्य में विभिन्न पात्रों की योजना की गई है। जैसे- अश्वत्थामा, गान्धारी, धृतराष्ट्र, कृतवर्मा, संजय, वृद्ध याचक, प्रहरी-1, व्यास, विदुर, युधिष्ठिर, कृपाचार्य, युयुत्सु, गूँगा भिखारी, प्रहरी-2, बलराम, कृष्ण इत्यादि।

मंचन
----

यह् नाटक चार दशक से भारत की प्रत्येक भाषा में मंचित हो रहा है। इब्राहीम अलकाजी, एम के रैना, रतन थियम, अरविन्द गौड़, राम गोपाल बजाज, मोहन महर्षि और कई अन्य भारतीय रंगमंच निर्देशको ने इसका मंचन किया है। इराक युद्ध के समय निर्देशक अरविन्द गौड़ ने आधुनिक अस्त्र-शस्त्र के साथ इसका मन्चन किया।

विशेषताएं
---------

इस गीतिनाट्य का आरंभ मंगलाचरण से होता है। यह अंकों में विभाजित कृति है। 'कौरव नगरी' इस कृति का प्रथम अंक है। इसके दूसरे अंक का प्रारंभ 'पशु का उदय' नामक अध्याय से होता है। 'अश्वत्थामा का अर्द्धसत्य' इसका तीसरा अंक है। चौथे अंक का आरंभ 'गांधारी का शाप' से होता है। 'विजय:एक क्रमिक आत्महत्या' इसका पाँचवाँ अंक है। अंतिम अध्याय 'समापन' 'प्रभु की मृत्यु' के साथ ही इस नाट्य की समाप्ति होती है। इसे नए संदर्भ और कुछ नवीन अर्थों के साथ लिखा गया है। इसमें धर्मवीर भारती ने रंगमंच निर्देशको के लिए ढेर सारी संभावनाएँ छोड़ी हैं। कथानक की समकालीनता नाटक को नवीन व्याख्या और नए अर्थ देती है। नाट्य प्रस्तुति में कल्पनाशील निर्देशक नए आयाम तलाश लेता है। 
इस नाटक में कृष्ण के चरित्र के नए आयाम और अश्वत्थामा का ताकतवर चरित्र है, जिसमें वर्तमान युवा की कुंठा और संघर्ष उभरकर सामने आते हैं।

बाहरी कड़ियाँ
-------------

*
उपनिषद् की दृष्टि में **अपरा विद्या** निम्न श्रेणी का ज्ञान मानी जाती हैं। मुण्डक उपनिषद (1/1/4) के अनुसार विद्या दो प्रकार की होती है-

(1) **परा विद्या** (श्रेष्ठ ज्ञान) जिसके द्वारा अविनाशी ब्राह्मतत्व का ज्ञान प्राप्त होता है (*सा परा, यदा तदक्षरमधिगम्यते*),

(2) **अपरा विद्या** के अंतर्गत वेद तथा वेदांगों के ज्ञान की गणना की जाती है।

उपनिषद् का आग्रह परा विद्या के उपार्जन पर ही है। ऋग्वेद आदि चारों वेदों तथा शिक्षा, व्याकरण आदि छहों अंगों के अनुशीलन का फल क्या है ? केवल बाहरी, नश्वर, विनाशी वस्तुओं का ज्ञान, जो आत्मतत्व की जानकारी में किसी तरह सहायक नहीं होता। छांदोग्य उपनिषद् (7/1/2-3) में नारद-सनत्कुमार-संवाद में भी इसी पार्थक्य का विश्लेषण प्रस्तुत किया गया है। मंत्रविद् नारद सकल शास्त्रों में पंडित हैं, परंतु आत्मविद् न होने से वे शोकग्रस्त हैं। *मन्त्रविदेवास्मि नात्मवित्‌... रिति शोक-मात्मवित्‌।* अत: उपनिषदों का स्पष्ट मंतव्य है कि परा विद्या का अभ्यास करना चाहिए जिससे इसी जन्म में, इसी शरीर से आत्मा का साक्षात्कार हो जाए (केन 2/23)। यूनानी तत्वज्ञ भी इसी प्रकार का भेद-'दोक्सा' तथा 'एपिस्टेमी'- मानते थे जिनमें से प्रथम साधारण विचार का तथा द्वितीय सत्य क संकेतक माना जाता था।

इन्हें भी देखें
---------------

* परा विद्या
अन्धक निकाय- हिंदू पौराणिक कथाओं पर आधारित है।
**अंधक निकाय** (अंधक = अंध्र अथवा आंध्र देश का) ई. पू. तृतीय शताब्दी से ई. पू. प्रथम शताब्दी के बीच प्राचीन आंध्र देश में विकसित होने वाले 18 द्ध निकायों में से एक निकाय है। 

ऐसा विश्वास किया जाता था कि उत्तरी भारत से बौद्ध धर्म के लोपोन्मुख होने पर दक्षिण से सद्धर्म का उद्धार होगा। उस समय के निकायों में अंधक निकाय का विशेष प्रामुख्य था। इसके प्रामुख्य के कारण ही इस सामूहिक नाम से सम्मिलित होने वाले अन्य निकायों का नाम भी अंधक पड़ गया प्रतीत होता है। वैसे इसके अंतर्गत निम्मलिखित निकायों की गणना की जाती है- 

अंधक, पूर्वशैलीय, अपरशैलीय, राजगिरिक तथा सिद्धार्थक।
विनय में शिथिल रहने वाले एवं अर्हतों की आलोचना करने वाले भिक्षुओं को 'महासांधिक' कहा गया था। इसमें चैत्यवादियों, स्तूपवादियों और संमितियों का विशेष प्रामुख्य था। इनके प्रभाव में विकसित होने वाले अंधकों और वैपुल्यवादियों का विकास हुआ। इन दोनों के बहुत से विचार एवं सिद्धांत समान थे। कथावत्थु नामक बौद्ध ग्रंथ में महावंश में वर्णित उपर्युक्त अंधक निकायों और वैपुल्यवादियों की आलोचना की गई है। इन्हीं निकायों के सामंजस्य से आगे चलकर प्रथम ईस्वी शताब्दी के आसपास बौद्ध महायान संप्रदाय का विकास हुआ। अंधक निकायों का मुख्य केंद्र आधुनिक गुंटूर जिले का वर्तमान धरणीकोट नामक स्थान था। विनयपिटक के एक स्थल पर वर्णन मिलता है कि पिलिंदवच्छ की इच्छाशक्ति के प्रभाव से राज का महल सोने का हो गया। इस प्रकार के चमत्कार को देखकर अंधकगणों ने यह विश्वास किया कि इच्छा मात्र से सदैव और सब जगह ऋद्धियों की उपलब्धि एवं प्रकाश संभव है। ऋद्धियों में विश्वास करने वाले अंधकगण बुद्ध को लोकोत्तर मानते थे और यह भी विश्वास करते थे कि बुद्ध मनुष्य लोक में आकर नहीं ठहरे और न बुद्ध ने धर्म का उपदेश ही किया। वैपुल्यवादियों से अंधकों के बहुत से विचार मिलते थे जैसे किसी विशेष अभिप्राय से मैथुन की अनुज्ञा। इससे अंधक और वैपुल्य निकायों का महायान और परवर्ती विकासों की दृष्टि से महत्त्व आँका जा सकता है।
**अल-अंडलस** (अरबी: الأندلس) मुस्लिम, या मूर द्वारा शासित इबेरियन प्रायद्वीप के उस हिस्से को दिया गया अरबी नाम जो 711 और 1492 के बीच की अवधि में इस्लामी राजनीतिक केन्द्र रहा था। यह उमय्यद ख़िलाफ़त का प्रांत था। बाद में कॉर्डोबा ख़िलाफ़त (929-1031), और आखिर में कॉर्डोबा ताइफा (उत्तराधिकारी) साम्राज्यों की खिलाफत का हिस्सा था। इतिहास के बड़े हिस्सों के लिए, विशेष रूप से कॉर्डोबा खिलाफत के तहत, अंडलुस प्रसिद्ध था और कॉर्डोबा शहर भूमध्य बेसिन और इस्लामी दुनिया दोनों में अग्रणी सांस्कृतिक और आर्थिक केंद्रों में से एक बन गया था।

इस्लामी काल
-----------

यह सभ्यता वास्तुकला और शहरी नियोजन में काफी उन्नत थी। मूर या मुस्लिम बहुत अमीर थे क्योंकि उन्होंने पश्चिमी अफ्रीका में घाना साम्राज्य से सोने के व्यापार को नियंत्रित किया था। उन्होंने नियंत्रित सभी भूमि में कई खूबसूरत इमारतों का निर्माण किया था। उनकी बड़ी इमारतों में अभी भी कई चीजें हैं एंडलुसिया में, जैसे सेविले, ग्रेनाडा और कॉर्डोबा में।. 

मुस्लिम स्पेन बहुसांस्कृतिक और सहिष्णु था; यहूदी, ईसाई और मुस्लिम एक साथ रहते थे। भूमध्यसागरीय तट के पास एक बड़ी स्लाव आबादी (सक्लिबा) भी थी। हालांकि इन लोगों को पहली बार दास बनने के लिए लाया गया था, उनमें से कुछ जनरल बन गए थे ( जैसा कि कुछ मलमुक दासो ने खिलाफत में मत्वपूर्ण पदों पर कार्य किया था) और कुछ जनरलो को कम समय के लिए अपने शहरों (ताइफा) के शासक बनये गए थे।

1236 ईस्वी में, कास्टाइल के ईसाई शासक फर्डिनेंड तृतीय की सेनाओं ने आखिरी शेष इस्लामी गढ़, ग्रेनाडा तक हमले किए जो जल्दी सफल नहीं हुए। लेकिन 2 जनवरी, 1492 ईस्वी को ईसाइयों ने ग्रेनाडा पर हमला कर मुसलमानों से जीत कर पूर्ण नियंत्रण कर लिया था। जिससे अल-अंडलस में इस्लामी शासन का पतन हो गया था।

सन्दर्भ
-------

1. ↑  "Rediscovering Arabic Science | Muslim Heritage". *www.muslimheritage.com*. मूल से 20 दिसंबर 2016 को पुरालेखित. अभिगमन तिथि 18 December 2016.
2. ↑  Zaimeche, Salah (August 2002). "Agriculture in Muslim civilisation : A Green Revolution in Pre-Modern Times". Muslim Heritage. मूल से 7 October 2017 को पुरालेखित.
**अल अनल** या **ओल ओनल** एक भारतीय लिपि है, जो भूमिज भाषा लिखने में प्रयुक्त होती है। इसका आविष्कार *ओल गुरु* महेंद्रनाथ सरदार ने वर्ष 1981 और 1992 के बीच किया था। लिपि बाएँ से दाएं लिखी जाती है। ओल ओनल लिपि का उपयोग झारखंड, पश्चिम बंगाल, और उड़ीसा के कुछ हिस्सों में भूमिज भाषा लिखने के लिए किया जाता है।

ओल ओनल लिपि

इतिहास
------

19वीं सदी तक भूमिज की कोई लिखित भाषा नहीं थी और भाषा ज्ञान एक पीढ़ी से दूसरी पीढ़ी तक मौखिक रूप से प्रसारित होता था। बाद में शोधकर्ताओं ने भूमिज भाषा का दस्तावेजीकरण करने के लिए देवनागरी, बंगाली और उड़िया लिपियों का उपयोग करना शुरू किया। हालाँकि, भूमिज भाषा की अपनी लिपि नहीं थी। 1981 और 1992 के बीच भूमिज भाषा के लिए *ओल गुरु* महेंद्रनाथ सरदार द्वारा ओल ओनल लिपि का आविष्कार किया गया। ओल ओनल लिपि के उनके आविष्कार ने आदिवासी समुदाय की सांस्कृतिक पहचान को समृद्ध किया।

महेंद्रनाथ सरदार

भाषा
----

मुख्य लेख: भूमिज भाषा
भूमिज भाषा मुख्य रूप से भारतीय राज्यों झारखंड, ओडिशा और पश्चिम बंगाल में बोली जाने वाली हो, मुंडारी और संताली से संबंधित ऑस्ट्रोएशियाटिक भाषाओं के मुंडा उपपरिवार की खेरवाड़ी भाषा है। यह भारत में लगभग एक लाख लोगों द्वारा बोली जाती है।

सन्दर्भ
-------

1. ↑  "Ol Onal alphabet". *omniglot.com*. अभिगमन तिथि 2023-04-08.
2. ↑  "Indian Language Technology Proliferation and Deployment Centre". *tdil-dc.in*. अभिगमन तिथि 2023-04-08.
3. ↑  "Tribals demand official status for Bhumij language". *The Times of India*. 2016-03-17. आइ॰एस॰एस॰एन॰ 0971-8257. अभिगमन तिथि 2023-04-08.
4. ↑  "Bhumij language and alphabet". *omniglot.com*. अभिगमन तिथि 2023-04-08.
5. ↑  *Linguistic Survey of India* (अंग्रेज़ी में). Office of the superintendent of government printing, India. 1906.

बाहरी कड़ियां
-------------

* Ol Onal (Omniglot)
**कर्टिस जेम्स जैक्सन III** (अंग्रेज़ी: Curtis James Jackson III, जन्म ६ जुलाई १९७५) जिन्हें उनके मंच के नाम **50 सेंट** (उच्चारण **फिफ्टी सेंट**) से जाना जाता है, एक अमेरिकी रैपर, रेकॉर्ड निर्माता, उद्योगपति व अभिनेता है। उन्हें प्रसिद्धी अपने एल्बमों *गेट रिच ऑर डाय ट्राइंग* (२००३) और *द मसेकर* (२००५) से मिली। उनका अल्बम *गेट रिच ऑर डाय ट्राइंग* छः बार प्लैटिनम प्रमाणित रह चूका है।

दक्षिण जमैका, कुइंस में जन्मे जैक्सन ने बारह की उम्र में १९८० में ड्रग्स बेचने शुरू किए। ड्रग्स का धंधा छोड़ कर जब उन्होंने रैप में करियर करने की ठानी तब उन्हें २००० में एक हादसे के दौरान नौ गोलियाँ मारी गई। अपने अल्बम *गेस हू इज़ बैक?* की २००२ में रिलीज़ के बाद उन्हें रैपर एमिनेम ने खोज निकला व इंटरस्कोप रेकॉर्ड्स में शामिल कर लिया। एमिनेम और डॉ॰ डरे की मदद से, जिन्होंने उनकी सबसे बड़ी पहली सफलता का निर्माण किया, जैक्सन विश्व के सर्वाधिक बिक्री वाले रैपरों में से एक बन गए। २००३ में उन्होंने जी-यूनिट रेकॉर्ड लेबल की स्थापना की जिसमें यंग बक, ल्योड़ बैंक्स और टोनी यायो जैसे रैपर शामिल है।

जैक्सन कई अन्य रैपरों के साथ झगड़ते रहे हैं जिनमे जा रुल, नास, फैट जो, जडकिस, कैम'रोन, पफ़ डैडी, रिक रोस और पूर्व जी-यूनिट सदस्य द गेम और यंग बक शामिल है। उन्होंने अभिनय क्षेत्र में भी अपना करियर शुरू किया है व २००५ में बनी खुद की जीवनी पर आधारित फ़िल्म *गेट रिच ऑर डाय ट्राइंग* से शुरुआत की व २००६ में बनी ईराक युद्ध पर आधारी फ़िल्म *होम ऑफ़ द ब्रेव* में भी कार्य किया है। उन्होंने इसके बाद २००८ में बनी फ़िल्म *रायटियस किल* में भी अभिनय किया।

सन्दर्भ
-------

1. ↑  "50 Cent Music". The Hip Hop World. मूल से 27 मार्च 2009 को पुरालेखित. अभिगमन तिथि December 3, 2011.
2. ↑  Campion, Chris (August 21, 2005). 1550801,00.html Right on the money[*मृत कड़ियाँ*]. *The Observer*. Accessed May 22, 2007. साँचा:WebCite

बाहरी कड़ियाँ
-------------

* आधिकारिक जालस्थल इसे विकिडाटा पर सम्पादित करें
* यू ट्यूब पर 50 Cent's चैनल देखें।
* ट्विटर पर 50 सॅण्ट
* इंटरनेट मूवी डेटाबेस पर 50 सॅण्ट


|  |  |
| --- | --- |
|  | ये हिप हॉप गायक लेख अपनी प्रारम्भिक अवस्था में है, यानि कि एक स्टब है। आप इसे बढाकर विकिपीडिया की मदद कर सकते है ।  |


|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 62764191
* एल॰सी॰सी॰एन॰: no2003002159
* आई॰एस॰एन॰आई: 0000 0003 6857 9912
* जी॰एन॰डी॰: 130656402
* सेलाइबर: 295451
* ट्रोव:
* एस॰यू॰डी॰ओ॰सी॰: 084287284
* बी॰एन॰एफ॰: cb140364586 (आँकड़े)
* BIBSYS: 7034400
* म्यूज़िकब्रैन्ज़: 8e68819d-71be-4e7d-b41d-f1df81b01d3f
* एन॰एल॰ए॰: 40579969
* एन॰डी॰एल॰: 01068617
* एन॰के॰सी॰: xx0023725
* The SBN id UBOV300092 is not valid.
* बी॰एन॰ई॰: XX1762750

 |
**अफगान रुपया**, १९२५ तक अफगानिस्तान की आधिकारिक मुद्रा थी। १८९१ से पहले, चांदी के रुपये, तांबे के फालस और सोने की मोहर प्रचलन में थे। तीनों धातुओं के बीच कोई निश्चित विनिमय दर नहीं थी और विभिन्न क्षेत्र अपने स्वयं के सिक्के जारी किया करते थे। १८९१ में, **काबुली रुपये** को आधार बना कर एक नई मुद्रा पेश की गई थी। रुपए को 60 पैसे, और हर पैसे को १० दिनार में विभाजित किया गया था। जारी किए गए अन्य मुद्रावर्गों में ५ पैसे की शाही, 10 पैसे का सनार, 20 पैसे का अब्बासी, 30 पैसे का क़िरान और 10 रुपये मूल्यवर्ग का तिल्ला और बाद में अमानी शामिल थे। 

1925 में रुपए को अफगानी द्वारा प्रतिस्थापित किया गया था, जो आज की मुद्रा है, लेकिन 1978 तक ही परिसंचरण में रही थी। सोलहवीं शताब्दी में उत्तरी भारत में पश्तुन राजा शेर शाह सूरी के शासनकाल के दौरान पहली बार रुपये को जारी किया गया था; भारत अभी भी रुपये के अपने संस्करण का उपयोग करता है जबकि अफगानिस्तान नहीं करता।

बैंकनोट
-------

1919 में, 1, 5, 10, 50 और 100 रुपये मूल्य के मौद्रिक नोट शुरु किए गए थे।

सिक्के
------

* 1 रुपये का सिक्का1 रुपये का सिक्का
* 2 अमानी का सोने का सिक्का (1920)2 अमानी का सोने का सिक्का (1920)
13 अप्रैल 2017 को संयुक्त राज्य अमेरिका ने दूसरा सबसे बड़ा गैर-परमाणु बम गिराय जिसे जीबीयू-43/ बी एयर ब्लास्ट के रूप में भी जाना जाता है। अमेरिका द्वारा गिराए गये इस बम का उद्देश्य पूर्वी अफगानिस्तान के नांगहार प्रांत के अचिंन जिले में आईएसआईएस द्वारा उपयोग किए जाने वाले सुरंग परिसरो को नष्ट करने के लिए गिराया गया था आईएसआईएस ने इस क्षेत्र में 2015 कब्जा किया था जो किसी अरब क्षेत्र के बहार आईएसआईएस की पहली शाखा थी।

 ██ अफगान सरकार, नाटो और सहयोगी दलो के नियंत्रण में,
██ सफेद रंग,< तालिबान, अलकायदा और अन्य आंतकी दलो सहयोगी के नियंत्रण में,
██ इस्लामिक स्टेट के नियंत्रण में,

हथियार
------

जीबीयू -43 एक 9797 किग्रा भार, और जीपीएस- निर्देशित बम है, अमेरिका के शस्त्रागार में सबसे शक्तिशाली पारंपरिक बम है, पहले मार्च 2003 में परीक्षण किया गया, इराक युद्ध की शुरुआत से कुछ दिन पहले उपयोग किया गया था। ये बम बड़े आकार का होने के कारण इसे केबल बड़े कार्गो विमान के पिछले हिस्से में ही ढोकर ले जाया जा सकता है और कार्गो विमान के पिछले हिस्से से ही दागा जा सकता है।

सन्दर्भ
-------

1. ↑  "First Reports Coming Out of Afghanistan: MOAB killed 100 ISIS Fighters". Independent Journal Review. मूल से 14 अप्रैल 2017 को पुरालेखित. अभिगमन तिथि 13 April 2017.
यह सित्तनवासल तमिलनाडु में है 

हिंदू कथाओं में **अप्सरा** देवलोक की नृत्यांगनायें हैं। इनमें से प्रमुख हैं उर्वशी, रम्भा, मेनका आदि। यूनानी ग्रंथों में अप्सराओं को सामान्यत: 'निम्फ़' नाम दिय गया है। ये तरुण, सुंदर, अविवाहित, कमर तक वस्त्र से आच्छादित और हाथ में पानी से भरे हुआ पात्र लिए स्त्री के रूप में चित्रित की गई हैं।

भारतवर्ष में अप्सरा और गंधर्व का सहचर्य नितांत घनिष्ठ है। अपनी व्युत्पति के अनुसार ही अप्सरा (*अप्सु सरत्ति गच्छतीति अप्सरा*) जल में रहनेवाली मानी जाती है। अथर्व तथा यजुर्वेद के अनुसार ये पानी में रहती हैं इसलिए कहीं-कहीं मनुष्यों को छोड़कर नदियों और जल-तटों पर जाने के लिए उनसे कहा गया है। यह इनके बुरे प्रभाव की ओर संकेत है। शतपथ ब्राह्मण में (११/५/१/४) ये तालाबों में पक्षियों के रूप में तैरनेवाली चित्रित की गई हैं और पिछले साहित्य में ये निश्चित रूप से जंगली जलाशयों में, नदियों में, समुद्र के भीतर वरुण के महलों में भी रहनेवाली मानी गई हैं। जल के अतिरिक्त इनका संबंध वृक्षों से भी हैैं। अथर्ववेद (४। ३७। ४) के अनुसार ये अश्वत्थ तथा न्यग्रोध वृक्षों पर रहती हैं जहाँ ये झूले में झूला करती हैं और इनके मधुर वाद्यों (कर्करी) की मीठी ध्वनि सुनी जाती है। ये नाच-गान तथा खेलकूद में निरत होकर अपना मनोविनोद करती हैं। ऋग्वेद में उर्वशी प्रसिद्ध अप्सरा मानी गई है (१०/९५)।

पुराणों के अनुसार तपस्या में लगे हुए तापस मुनियों को समाधि से हटाने के लिए इंद्र अप्सरा को अपना सुकुमार, परंतु मोहक प्रहरण बनाते हैं। इंद्र की सभा में अप्सराओं का नृत्य और गायन सतत आह्लाद का साधन है। घृताची, रंभा, उर्वशी, तिलोत्तमा, मेनका, कुंडा आदि अप्सराएँ अपने सौंदर्य और प्रभाव के लिए पुराणों में काफी प्रसिद्ध हैं।
**अर्चना रामासुंदरम** भारत के सशस्त्र सीमा बल की महानिदेशक हैं। वे किसी अर्धसैनिक बल का नेतृत्व करने वाली पहली महिला अधिकारी हैं। इसके पूर्व वे राष्‍ट्रीय अपराध रिकॉर्ड ब्‍यूरो की निदेशक थीं।

प्रारंभिक जीवन
--------------

अर्चना रामासुंदरम के पिता निवासी कामता प्रसाद मिश्र उत्तर प्रदेश में बलिया जनपद के मूल निवासी हैं, जो राजस्थान न्यायिक सेवा में जज थे। कामता प्रसाद मिश्र का जन्म बलिया जनपद के नरही थानान्तर्गत कोट मझरिया गांव में हुआ था। अर्चना की शिक्षा-दीक्षा राजस्थान में ही हुई। राजस्थान विश्वविद्यालय से अर्थशास्त्र में एम.ए। करने के बाद उन्होंने कुछ समय तक बतौर प्रवक्ता राजस्थान विश्वविद्यालय में अपनी सेवाएं दीं। जिसके बाद सन् 1980 में भारतीय पुलिस सेवा (आईपीएस) में उनका चयन हो गया। अखिल भारतीय स्तर पर उनको 16वां रैंक मिला। अर्चना रामासुंदरम् तमिलनाडु कैडर की आईपीएस हैं जबकि उनके पति **एस। रामासुंदरम्** तमिलनाडु कैडर में बतौर **आईएएस** अधिकारी अपनी सेवाएं देने के बाद सेवानिवृत हो चुके हैं।

सन्दर्भ
-------

1. ↑  "मंत्रिमंडल की नियुक्ति समिति". पत्र सूचना कार्यालय, भारत सरकार. 2 फ़रवरी 2016. मूल से 6 फ़रवरी 2016 को पुरालेखित. अभिगमन तिथि 6 फ़रवरी 2016.
2. ↑  "Archana Ramasundaram is SSB chief" [अर्चना रामासुंदरम बनीं सशस्त्र सीमा बल की प्रमुख]. दि हिन्दू. 2 फ़रवरी 2016. मूल से 1 फ़रवरी 2016 को पुरालेखित. अभिगमन तिथि 6 फ़रवरी 2016.
3. ↑  "Profile of Smt Archana Ramasundaram, IPS, DG, SSB". ssb.nic.in. मूल से 27 जून 2017 को पुरालेखित. अभिगमन तिथि 4 जुलाई 2017.
**डॉ॰ अर्चना शर्मा** जिनेवा में दुनिया की सबसे बड़ी भूमिगत प्रयोगशाला सर्न में स्टाफ फिजिसिस्ट के रूप में कार्यरत हैं।

डॉ॰ अर्चना शर्मा के अनुसार दुनिया की सबसे बड़ी प्रयोगशाला सर्न, जहाँ वह काम करती हैं, उसे विज्ञान का तीर्थ कहा जाता है। अपनी शोध परियोजना में कहा कि बड़े पार्टिकिल कोलाइडर एलएचसी की सुरंगनुमा ट्यूब में लगभग प्रकाश के वेग से चक्कर काट रहे प्रोटॉनों की आपस में टक्कर करवा दी गई। सर्न में मौजूद दुनिया के सबसे बड़े प्रयोग की सफलता से ब्रह्मांड की उत्पत्ति के रहस्य से पर्दा उठ सकता है।

अर्चना शर्मा को भारत सरकार द्वारा सन १९८४ में चिकित्सा विज्ञान के क्षेत्र में पद्म भूषण से सम्मानित किया गया था। ये पश्चिम बंगाल राज्य से हैं।

पूर्व जीवन
----------

अर्चना का जन्म झांसी के एक मध्यमवर्गीय परिवार में हुआ। उनके माता पिता अध्यापक थे। उन्होंने काशी हिन्दू विश्वविद्यालय से स्नातक एवं स्नातोकत्तर की शिक्षा पूर्ण की। उन्होंने दिल्ली विश्वविद्यालय से नाभिकीय भौतिकी के क्षेत्र में पीएचडी की।

भारत से जुड़ाव
--------------

डॉ॰ शर्मा भारतीय छात्रों से भी जुड़ी रहती हैं एवं युवाओं को इस क्षेत्र में आगे बढ़ने के लिए प्रोत्साहित करती हैं। प्रतिवर्ष ग्रीष्मकाल के दौरान सर्न स्थित भारतीय छात्र-छात्राओं को भोजन पर अपने घर पर आमन्त्रित करती हैं।

सन्दर्भ
-------

1. 1 2  अंकित खण्डेलवाल (9 अक्टूबर 2012). "It's important to keep asking questions: CERN scientist Archana Sharma" [प्रश्न पुछते रहना महत्वपूर्ण है: सर्न वैज्ञानिक अर्चना शर्मा] (अंग्रेज़ी में). द हिन्दू. मूल से 15 अक्तूबर 2013 को पुरालेखित. अभिगमन तिथि 12 अक्टूबर 2013.
2. ↑  श्रीराम बालासुब्रमण्यन (14 जुलाई 2012). "High on Higgs" (अंग्रेज़ी में). मूल से 15 अक्तूबर 2013 को पुरालेखित. अभिगमन तिथि 12 अक्टूबर 2013.

बाहरी कड़ियाँ
-------------

* आधिकारिक जालस्थल
* अर्चना शर्मा की सर्न वेबपृष्ठ[*मृत कड़ियाँ*]
* यूट्यूब पर अर्चना शर्मा सर्न के बारे में जानकारी देते हुए

| * दे
* वा
* सं
भारत    १९८४ में पद्म भूषण धारक    पद्म भूषण |
| --- |
|  **कला**   •   श्रीपाद पिनाकपाणि   •   भावेश चंद्र सान्याल   •   पंडित ज्ञानप्रकाश घोष   •   विजय तेंदुलकर   •   विल्लुपुरम चिन्नैया गणेशन   •  **खेल**   •   माइकल फरेरा   •  **चिकित्सा**   •   अर्चना शर्मा   •  **प्रशा०**   •   कंवर नटवर सिंह   •  **विज्ञान**   •   उबैद सिद्दिकी   •  **साहित्य**   •   आचार्य बलदेव उपाध्याय   •   ब्रिगेडियर कोट्ट सत्चिदानंद मूर्ति   •   गंडा सिंह   •   हनुमंतप्पा नर्सिंहैया   •   ईश्वरी प्रसाद   •   मैरी सेतों   •   होरेस एलेक्ज़ेंडर   •   नारायण चतुर्वेदी   •  |
*सिकिजोर* द्वीप में एक स्मारिका की दुकान में ताओताओ नक्काशी बेची गई
***अनितो***, जिसे ***अनिटु*** भी कहा जाता है, पूर्व-औपनिवेशिक युग से लेकर वर्तमान तक स्वदेशी फिलीपीन लोक धर्मों में पूर्वजों की आत्माओं, प्रकृति की आत्माओं और देवताओं को संदर्भित करता है, हालांकि फिलिपिनो जातीय समूह के आधार पर इस शब्द के अन्य अर्थ और संघ हो सकते हैं। यह नक्काशीदार ***ह्यूमनॉइड*** आकृतियों, लकड़ी, पत्थर या हाथीदांत से बने ताओताओ का भी उल्लेख कर सकता है, जो इन आत्माओं का प्रतिनिधित्व करते हैं।   *अनितो* (लुज़ोन में मुख्य रूप से इस्तेमाल किया जाने वाला शब्द) को कभी-कभी कुछ जातीय समूहों (विशेषकर विसायनों के बीच) में ***दिवाता*** के रूप में भी जाना जाता है। 

***पग-एनिटो*** एक सत्र को संदर्भित करता है, अक्सर अन्य अनुष्ठानों या समारोहों के साथ, जिसमें एक जादूगर ( विसायन : *बाबायलन*, तागालोग : *कटालोनन* ) आत्माओं के साथ सीधे संवाद करने के लिए एक माध्यम के रूप में कार्य करता है। जब कोई प्रकृति आत्मा या देवता विशेष रूप से शामिल होता है, तो अनुष्ठान को ***पगदिवाता*** कहा जाता है। किसी आत्मा के लिए पूजा या धार्मिक बलिदान का कार्य भी कभी-कभी केवल *अनितो* के रूप में जाना जाता है।   

*एनिटो* में विश्वास को कभी-कभी विद्वानों के साहित्य (स्पैनिश: *एनिटिमो* या *एनीटेरिया* ) में **एनिटिज़्म** के रूप में जाना जाता है।

संदर्भ
------

संदर्भ

1. 1 2  William Henry Scott (1994). *Barangay: Sixteenth Century Philippine Culture and Society*. Quezon City: Ateneo de Manila University Press. आई॰ऍस॰बी॰ऍन॰ 978-9715501354.
2. 1 2  Stephen K. Hislop (1971). "Anitism: a survey of religious beliefs native to the Philippines" (PDF). *Asian Studies*. **9** (2): 144–156. मूल (PDF) से 2018-07-07 को पुरालेखित. अभिगमन तिथि 2018-05-10.
3. ↑  Guillermo, Artemio R. (2012). *Historical Dictionary of the Philippines*. Scarecrow Press. पृ॰ 140. आई॰ऍस॰बी॰ऍन॰ 9780810872462.
4. ↑  Demetrio, Francisco R.; Cordero-Fernando, Gilda; Nakpil-Zialcita, Roberto B.; Feleo, Fernando (1991). *The Soul Book: Introduction to Philippine Pagan Religion*. GCF Books, Quezon City. ASIN B007FR4S8G.
5. ↑  Antonio Sánchez de la Rosa (1895). *Diccionario Hispano-Bisaya para las provincias de Samar y Leyte, Volumes 1–2*. Tipo-Litografia de Chofre y Comp. पृ॰ 414.
***अम्माजी की गली*** एक भारतीय सिटकॉम है जो 20 जून 2011 से 23 सितंबर 2011 तक सब टीवी पर प्रसारित हुई। यह शो दिव्य निधि शर्मा और अपराजिता शर्मा द्वारा लिखा गया है और कॉन्टिलो एंटरटेनमेंट द्वारा निर्मित है।

कहानी
-----

यह शो अमृतसर की एक खचाखच भरी गली में रहने वाले लोगों के जीवन के इर्द-गिर्द घूमता है। अम्माजी मुख्य नायिका हैं और शो की कथावाचक भी हैं। वह अच्छी तरह से वाकिफ है और गली (स्ट्रीट, अंग्रेजी में) की सबसे पुरानी सदस्य है। अम्माजी का सम्मान गली के सभी लोग करते हैं।

गली अलग-अलग पात्रों से भरी हुई है जिनकी अपनी शैली और व्यक्तित्व है। कलावती हैं, जो एक अलंकृत भाषा का उपयोग करती हैं जिसे केवल उनकी बहू ही समझती है। कलावती की शीतल बहू, उसका पति पैसा कमाने कनाडा गया है; उनकी पंचलाइन "हर चीज में अच्छा होता है जी" (हर चीज में अच्छा है)। फिर रोशनी है, जिसने अपने माता-पिता की इच्छा के विरुद्ध सुरिंदर शर्मा से शादी की, उसके पास फूलों का एक पूरा डे केयर सेंटर है, जिसे वह अपने बच्चों की तरह प्यार से रखती है।

प्रियंका, बीस कुछ लड़की जिसकी माँ बचपन में गुजर गई थी और यहाँ पिता ज्यादातर काम के सिलसिले में भारत से बाहर हैं। वह परमिंदर की निकटतम पड़ोसी है, जो एक जिम्मेदार पड़ोसी के रूप में प्रियंका की देखभाल करती है और उसके लिए एक बड़ी बहन की तरह है। उनके बारे में एक और बात यह है कि उन्हें समोसा खाने का बेहद शौक है, जो उनका कमजोर बिंदु है। लोगों की सभी समस्याओं के बीच अम्माजी बिना ध्यान दिए चुपचाप सभी समस्याओं का समाधान करती हैं।

कलाकार
------

* अम्माजी के रूप में फरीदा जलाल
* प्रियल गोर प्रियंका के रूप में
* रक्षंदा खान परमिंदर के रूप में
* सुरिंदर शर्मा के रूप में इमरान खान
* रोशनी शर्मा के रूप में कनिका वर्मा
* बच्चन पारेख के रूप में कृष पारेख
* उपासना शुक्ला शीतल के रूप में
* कलावती के रूप में अलका अश्लेषा
* शौक़ीन के रूप में निशांत तंवर

संदर्भ
------

1. ↑  "SAB TV launches 'Ammaji Ki Galli'". June 16, 2011. मूल से 15 March 2018 को पुरालेखित. अभिगमन तिथि March 14, 2018.
2. ↑  "TV's old favourites return". *The New Indian Express*.

बाहरी संबंध
-----------

* आधिकारिक वेबसाइट

| * दे
* वा
* सं
सब टीवी के कार्यक्रम |
| --- |
| हास्य | तारक मेहता का उल्टा चश्मा • जीजाजी छत पर हैं •  मंगलम दंगलम •  बीचवाले - बापू देख रहा है •  तेनाली रामा |
| हास्य / जादू | अलादीन - नाम तो सुना होगा |
| आगामी | बैंड बाजा बंद दरवाजा |
**अम्मार बिन यासिर** :Ammar ibn Yasir) अरब में मुहाजिर ग़ुलाम और इस्लाम के पैग़म्बर मुहम्मद के प्रमुख सहाबा थे जो बाद में गवर्नर भी हुए। अम्मार का जन्म वर्ष 567 में यासिर इब्न अमीर और सुमैय्या बिन्त खब्बत के यहाँ हुआ था। अबू बकर के निमंत्रण पर इस्लाम धर्म अपनाया था, वह मुहम्मद के सभी सैन्य संघर्षों और लड़ाइयों में भाग लेकर उनके सबसे प्रमुख साथियों में से एक हुए थे। ऐतिहासिक रूप से मस्जिद बनाने वाले पहले मुस्लिम थे।
हजरत अली रजि० के साथ सिफ़्फ़ीन की लड़ाई में शरीक हुए।

मुहम्मद के अधीन युद्ध
---------------------

मुख्य लेख: मुहम्मद के अभियानों की सूची

अम्मार इब्न यासिर की तलवार
अम्मार उन कुछ योद्धाओं में से एक थे जिन्होंने उस समय असाधारण कठोर परिस्थितियों के बावजूद, इस्लाम की पहली बड़ी लड़ाई, बद्र की लड़ाई में भाग लिया; समर्पित रूप से, मुहम्मद के कई सैन्य संघर्षों और लड़ाइयों में भाग लिय उन्होंने पैगंबर मुहम्मद की मृत्यु के बाद भी मुसलमानों के साथ सभी कठिन लड़ाइयों में भाग लेना जारी रखा।

मुहम्मद की मृत्यु के बाद भूमिका
-------------------------------

उमर के तहत, वह कुफा के गवर्नर बने।

ऊंट की लड़ाई
------------

मुख्य लेख:ऊंट की लड़ाई

सिफिन की लड़ाई में शहादत
------------------------

मुख्य लेख: सिफीन का युद्ध

विरासत
------

मुहम्मद ने अम्मर इब्न यासिर' को उन चार साहबों में से एक के रूप में चाहा, जिनके मार्गदर्शन पर मुसलमानों को ध्यान देना चाहिए और वे स्वर्ग का वादा भी करते हैं। 

जब अम्मार की मृत्यु हो गई, तो मुआविया ने उन्हें "अली के दो दाहिने हाथों में से एक" के रूप में संदर्भित किया, दूसरे के साथ मलिक अल-अशतर । अल- तबरी को उद्धृत करते हैं : "अली बी। अबी तालिब के दो दाहिने हाथ थे। उनमें से एक सिफिन में काटा गया था, जिसका अर्थ है 'अम्मार बी। यासिर,'और दूसरा आज','अली ने अम्मार के नुकसान पर गहरा शोक व्यक्त किया। 

अम्मार की दरगाह, इसके विनाश से पहले, अक्सर मुसलमानों द्वारा देखी जाती थी और उन्हें श्रद्धांजलि दी जाती थी।

इन्हें भी देखें
---------------

* मुहम्मद
* सहाबा
* सहाबा और सहाबियात की सूची

सन्दर्भ
-------

1. ↑  "Ammar Ibn Yasir".[*मृत कड़ियाँ*]
2. ↑  "Ammar Ibn Yasir".[*मृत कड़ियाँ*]
3. ↑  "Ammar Ibn Yasir".[*मृत कड़ियाँ*]
4. ↑  युसूफ कांधलवी. *हज़रत अम्मार बिन यासिर रजि० की बहादुरी*. पृ॰ 912. पाठ "Book: हयातुस्सहाबा" की उपेक्षा की गयी (मदद)
5. ↑  Al-Tabari, *The History of al-Tabari Vol. 14: The Conquest of Iran A.D. 641-643/A.H. 21-23*, pages 47-51, Retrieved on May 21, 2014

बाहरी कड़ियाँ
-------------

* हयातुस्सहाबा (1-3) (हिंदी पुस्तक), लेखक:युसूफ कांधलवी
**अल-अमीर अल-मुख्तार 'इज़ अल-मुल्क अबू' अब्द अल्लाह मुहम्मद इब्न अबील क़सीम 'उबाद अल्लाह इब्न अहमद इब्न इस्माइल इब्न' अब्द अल-अज़ीज़ अल-इरानी अल-मुस्बही अल-कातिब**, जिन्हे आमतौर पर **अल-मुस्बही** के नाम से जाना जाता है (4 मार्च 977 - अप्रैल / मई 1030), एक फातिमिद इतिहासकार, लेखक और प्रशासनिक अधिकारी थे। वह इतिहास, मनोविज्ञान, कानून, व्याकरण, सेक्सोलॉजी और खाना पकाने सहित विषयों की एक श्रृंखला से निपटने वाले पांडुलिपियों के कुछ 40,000 पृष्ठों को लिखने के लिए जाने जाते हैं। मिस्र के इतिहास और समाचार के समकालीन इतिहास, अखबार मिरर अल-मुस्बही के प्रसिद्ध कार्यों में से एक थे। हालांकि, अल-मुस्बही के कार्यों के विशाल बहुमत की तरह, अखबार मिर के केवल टुकड़े बचे हैं।
अल-मुस्बही एक सुन्नी मुस्लिम परिवार में फस्तत में पैदा हुए थे, जहां अपने अधिकांश जीवन व्यतीत किया था और वहीं उनकी मृत्यु हो गई थी। वह फातिमिद सरकार के प्रति वफादार होने के लिए जाने जाते थे और खालिफा अल-हाकिम (996-1021 ईस्वी) के साथ विशेष रूप से घनिष्ठ संबंध बनाए रखते थे। अपने जीवन के प्रारंभ में, इन्होंने फातिमिद सेना में सेवा की और काहिरा में फातिमिड्स के केंद्रीय प्रशासन में अग्रणी व्यक्ति बनने से पहले ऊपरी मिस्र में एक प्रांतीय गवर्नर बनाये गए थे।

जीवन
----

अल-मुस्बही का जन्म 4 मार्च 977 को मिस्र के फस्तत में सुन्नी मुस्लिम परिवार में हुआ था। [1] उनका परिवार मूल रूप से ऊपरी मेसोपोटामिया (अल-जाज़ीरा ) में हारान से था।

सन्दर्भ
-------
भ्रम सम्बन्धी विचार को ख्याति विचार कहते हैं।   

आदि श्ंकराचार्य्

अनिर्वचनीय ख्यातिवाद
--------------------

```
----- आदि शंकराचार्य का भ्रम विचार इस नाम से जाना जाता है, इनके अनुसार ब्रह्म अविधा अहि, अविधा तथा इन्द्रियादिदोष के कारण सीपी मॅ रजत की प्रतीति होती है उनके अनुसार अविधा के दो पक्ष है  

```

सिद्धांत
--------

1 आवरण 2 विक्षेप 
आवरण शक्ति वस्तु के यथार्थ स्वरूप को ढक लेती है विक्षॆप शक्ति वस्तु को किसी अन्य वस्तु रूपमें प्रकाशित करती है   

यह प्रक्रिय अध्यास कहलाती है अध्यासमेंअधिष्टान तथा अध्यस्त में तादात्म्य सबंध स्थापित हो जाता है   

```
भ्रम- ज्ञानमें दोनोंमेंसे किसी एक की प्रतीति होती है, भ्रम में केवल अध्यस्त प्रतीति होती है  

```

, ज्ञानमेंकेवल अधिष्ठान की प्रतीति होती है   

शकंराचार्य के अनुसार सीपी के रजत रूप ज्ञानमें सीप अधिष्ठान तथा रजत अध्यस्त है  

```
इस भ्रांत ज्ञानमें रजत सत नहीं है क्यॉकि कालांत में इसका बाध हो जाता है पुनः यह बन्ध्यापुत्र की भांति असत भी नहीं है क्योंकि वर्तमान मॆ इसकी प्रतीति होती है 
```

इसे जैन मत के समान सत असत भी नहीं मान सकते हैं क्योंकि ऐसा मानने पर आत्म विरोधाभास की स्थिति पैदा होगी  

```
इस प्रकार भ्रम का स्वरूप सत तथा असत से विलक्षण होने के चलते यह अनिर्वचनीय ख्यातिवाद कहलाता है  

```

यहाँ उल्लेखनीय है कि सीपी का रजत रूप में ज्ञान होना ही केवल भ्रम नहीं है अपितु सीपी कि सीपी के रूप में   

वास्तविक तथा सत समझना भी भ्रम है यहाँ सीपीमें रजत का ज्ञान व्यक्तिगत भ्रम है   

यह प्रतिभास के स्तर पर होता है इसे तुराविधा कहते हैं दूसरी तरफ सीपी को सीपी मान लेना समष्टिगत भ्रम है यह व्यवहार का स्तर है इसे मूलाविधा कहते हैं ये दोनों प्रकार के भ्रम अनिर्वचनीय है यहाँ पहले भ्रम का खण्डन व्यवहार से जबकि दूसरे का परमार्थ से होता है

आलोचना
------

```
1 रामानुज के अनुसार भ्रम को अनिर्वचनीय कहना भी उस के निर्वचन के समान है अतः अनिर्वचनीयता की धारणा आत्म विरोधाभासी है   

```

2 रामानुज के अनुसार कोई वस्तु या तो सत होती है या असत, अनिर्वचनीय जैसी कोई तीसरी कोटि नहीं होती है  
 
3 सीपी में रजत का ज्ञान प्रातिभासिक स्तर पे सत है, अर्थात् यह कुछ क्षणो हेतु सत है ऐसी स्थिति में इस को भ्रम नहीं कहा जा सकता है   

4 ब्रह्म की समस्या का विवेचन करने हेतु अविधा का सहारा लेते है, सत पे आवरण डालना और असत को उस पर विक्षेपित करना ये माया के दो कार्य है परंतु अविधा की स्वयं अपनी सत्ता नहीं है इस स्थिति मॅ वह आवरण –विक्षॆप जैसे कार्य नहीं कर सकती है
**अमर मुहम्मद हेलमी खालिद**  (जन्म: 5 सितंबर 1967) अंग्रेज़ी:Amr Khaled) अमेरिकी मुस्लिम कार्यकर्ता और टेलीविजन उपदेशक हैं।

परिचय
-----

न्यू यॉर्क टाइम्स मैगज़ीन ने अंग्रेजी बोलने वाले देशों में अम्र खालिद की लोकप्रियता के संदर्भ में , 2006 के अंक में उन्हें "दुनिया का सबसे प्रसिद्ध और प्रभावशाली मुस्लिम टेलीविजन उपदेशक" के रूप में वर्णित किया। 

2007 में, अमर खालिद को टाइम पत्रिका द्वारा दुनिया के 100 सबसे प्रभावशाली लोगों में से एक के रूप में चुना गया था। 

इस्लामी शिक्षा और प्रशिक्षण की कमी के बावजूद, उनका संदेश बड़ी संख्या में मुसलमानों से अपील करता है जो इस्लाम को समझने का एक आसान तरीका चाहते हैं। 

2008 में, एक खुले ऑनलाइन सर्वेक्षण में, खालिद को प्रॉस्पेक्ट पत्रिका (यूके) और विदेश नीति (संयुक्त राज्य) द्वारा शीर्ष 100 सार्वजनिक बुद्धिजीवियों की सूची में दुनिया का छठा सर्वोच्च बौद्धिक व्यक्ति चुना गया था।

सन्दर्भ
-------

1. ↑  [Ethar El-Katatney. "Voices of Islam". मूल से 14 February 2008 को पुरालेखित. अभिगमन तिथि 31 January 2008.
2. ↑  "Archived copy". मूल से 30 September 2009 को पुरालेखित. अभिगमन तिथि 15 August 2012.सीएस1 रखरखाव: Archived copy as title (link)

इन्हें भी देखें
---------------

सुहैब वेब 

हमज़ा यूसुफ 

अब्दुर रहीम ग्रीन
| **अम्हारा प्रदेशአማራ / Amhara Region** |
| --- |
| मानचित्र जिसमें अम्हारा प्रदेशአማራ / Amhara Region हाइलाइटेड है |
| सूचना |
| **राजधानी** : | बाहिर दार (Bahir Dar) |
| **क्षेत्रफल** : | १,५४,७०९ किमी² |
| **जनसंख्या**(२००७): • घनत्व : | १,७२,२१,९७६ ११०/किमी² |
| **उपविभागों के नाम:** | अंचल (ज़ोन) |
| **उपविभागों की संख्या:** | ११ |
| **मुख्य भाषा(एँ):** | अम्हारी |

**अम्हारा प्रदेश** (አማራ ክልል, Amhara Region) इथियोपिया के ९ जाति-आधारित प्रदेशों में से एक है। यह पहले प्रदेश-३ के नाम से जाना जाता था।

लोग
---

यह प्रदेश अम्हारा लोगों की मातृभूमि है और वे प्रदेशीय आबादी के ९१% हैं। धार्मिक दृष्टि से २००७ की जनगणना के अनुसार प्रदेश के ८२% लोग ईसाई और १७% मुस्लिम हैं।

भूगोल
-----

अम्हारा प्रदेश के उत्तर में तिग्राय प्रदेश, पूर्व में अफ़ार प्रदेश, दक्षिण में ओरोमिआ प्रदेश, दक्षिणपश्चिम में बेनिशंगुल-गुमुज़ प्रदेश और पश्चिम में सूडान पड़ते हैं। इथियोपिया का सब से बड़ा सरोवर, ताना झील, जो नीली नील नदी का स्रोत भी है, इसी प्रदेश में स्थित है। इस झील के कई द्वीपों पर प्राचीन ईसाई मठ और इथियोपिया के पुराने सम्राटों से सम्बन्धित पुराने निर्माण स्थित हैं। सिमिएन पर्वत शृंखला भी प्रदेश से गुज़रती है और उसके कुछ भूभाग में सिमिएन पर्वत राष्ट्रीय उद्यान स्थापित किया गया है जिसमें इथियोपिया का सबसे बुलंद पहाड़, ४,५५० मीटर ऊँचा रास दशेन, खड़ा है। इस पहाड़ी क्षेत्र में कई जलप्रपात हैं।

इन्हें भी देखें
---------------

* अम्हारी भाषा
* इथियोपिया के उपविभाग

सन्दर्भ
-------

1. ↑  Census 2007 Tables: Amhara Region Archived 2010-11-14 at the Wayback Machine, Tables 2.1, 2.5, 3.1, 3.2, 3.4.
2. ↑  C.F. Beckham and G.W.B. Huntingford, Some Records of Ethiopia, 1593-1646, (series 2, no. 107; London: Hakluyt Society, 1954), p. 35 and note.

| * दे
* वा
* सं
इथियोपिया इथियोपिया के प्रथम-स्तरीय प्रशासनिक विभाग |
| --- |
| प्रदेश | अफ़ार  •  अम्हारा  •  बेनिशंगुल-गुमुज़  •  गाम्बेला  •  हरारी  •  ओरोमिआ  •  सोमाली  •  दक्षिणी राष्ट्र, राष्ट्रीयताएँ और जन क्षेत्र  •  तिग्राय |
| अधिकृत नगर | अदीस अबाबा  •  डिरे डावा |
विज्ञान की प्रगति से शिक्षाप्रणाली में भी नवीन विचारधाराओं का जन्म हुआ है। इसमें परीक्षा संबंधी परिवर्तन उल्लेखनीय है। वैज्ञानिकों की धारणा रही है कि लिखितपरीक्षा द्वारा हम परीक्षार्थी के उन गुणों को नापते हैं जिन्हें नापना हमारा ध्येय होता है। इसके अतिरिक्त इस परीक्षा में परीक्षक की निजी भावनाएँ अंग प्रदान करने में विशेष कार्य करती हैं। इन दोनों से रक्षा करने के लिए यह उचित समझा गया कि विषयनिष्ठ परीक्षा ही परीक्षार्थी के मूल्यांकन में सहायक हो सकेगी। इस विचारधारा के फलस्वरूप अमरीका में ई. एल. थार्नडाइक (Edward Lee Thorndike) ने सर्वप्रथम **अवाप्ति**-परीक्षा (अटेनमेंट टेस्ट) के पक्ष में 1904 में एक पुस्तक लिखी। उसके पश्चात् भिन्न-भिन्न देशों के शिक्षाविदों ने भी अपने देश का प्रचार किया। 

उन लोगों का विचार है कि प्रमाणित परीक्षा के लिए अवाप्तिपरीक्षा एक मुख्य साधन है। इस प्रकार की कुछ परीक्षाएँ अध्याय के द्वारा अपने विषय के ज्ञान को नापने के लिए बनाई जाती हैं तथा कुछ विषयनिष्ठ परीक्षाएँ प्रमाणीकृत की जाती हैं और उनके द्वारा एक क्षेत्र के परीक्षार्थियों की योग्यता तुलनात्मक रूप से आसानी से नापी जा सकती है। अवाप्तिपरीक्षा बनाने के पहले परीक्षक को यह स्वयं समझ लेना चाहिए कि वह किस वस्तु को नापना चाहता है। उसे यह भी जान लेना है कि अवाप्तिपरीक्षा परीक्षार्थी के अर्जित ज्ञान को ही नापती है। अवाप्तिपरीक्षा बनाने में आइटम के चुनाव में विशेष ध्यान देना चाहिए। इन्हीं के ऊपर उस परीक्षा की मान्यता निर्भर करती है। किस तरह के आइटम होने चाहिए, इसका ज्ञान "शैक्षिक संख्याशास्त्र" (एजुकेशनल स्टैटिस्टिक्स) से पूर्ण परिचय होने पर ही हो सकता है। आजकल हमारे देश में इस दिशा में कार्य हो रहा है और ऑल इंडिया कौंसिल फॉर सेकंडरी एजुकेशन ने विदेशी विशेषज्ञों द्वारा अध्यापकों के प्रशिक्षण के लिए सुविधाएँ दी हैं।
**अल्ताई** (अंग्रेज़ी: Altaic languages, ऑल्टेइक लैन्गवेजिज़) एक भाषा-परिवार है जिसमें तुर्की भाषाएँ, मंगोल भाषाएँ, तुन्गुसी भाषाएँ, जापानी भाषाएँ और कोरियाई भाषा आती हैं। अल्ताई भाषाएँ यूरेशिया के बहुत ही विस्तृत क्षेत्र में बोली जाती हैं जो पूर्वी यूरोप से लेकर मध्य एशिया से होता हुआ सीधा जापान तक जाता है। इस परिवार में कुल मिलकर लगभग ७० जीवित भाषाएँ आती हैं और इन्हें बोलने वालों की तादाद वर्तमान विश्व में लगभग ५० करोड़ है।

विवाद
-----

बहुत से भाषावैज्ञानिकों के इस भाषा-परिवार के अस्तित्व को मानाने के बावजूद कुछ ऐसे विद्वान भी हैं जो इसे नहीं मानते। इनका कहना है कि ऐसा कोई भाषा-परिवार नहीं है और इन सब पृथक भाषाओँ को ज़बरदस्ती एक समूह में ठूंसा जा रहा है। यह बात सभी मानते हैं कि इन भाषाओँ की बहुत सी चीज़ें आपस में मिलती हैं। अल्ताई भाषा-परिवार के हिमायती कहते हैं कि यह इसलिए हैं क्योंकि यह सभी एक ही प्राचीन आदिम-अल्ताई भाषा की संतानें हैं। अल्ताई भाषा-परिवार के विरोधी कहते हैं कि ऐसी कोई भाषा कभी थी ही नहीं और इन भाषा की समानताएँ इसलिए उत्पन्न हुई क्योंकि इन्हें बोलने वालों में आपसी मिश्रण बहुत रहा है जिस से इन्होंने एक-दुसरे को गहरे रूप से प्रभावित किया है।

नाम की उत्पत्ति
---------------

भाषावैज्ञानिकों का मानना है कि यह भाषा-परिवार जिस आदिम भाषा से शुरू हुआ वह मध्य एशिया के अल्ताई पर्वतों में बोली जाती थी। इसी से इस भाषा-परिवार का नाम पड़ गया है।

इन्हें भी देखें
---------------

* भाषा-परिवार
* तुर्की भाषा-परिवार

सन्दर्भ
-------

1. ↑  Concise encyclopedia of languages of the world Archived 2011-12-26 at the Wayback Machine, Keith Brown, Sarah Ogilvie, Elsevier, 2008, ISBN 978-0-08-087774-7, *... The most serious problems are the extensive borrowing among the 'Altaic' languages, lack of convincing cognates, lack of basic vocabulary, extensive areal diffusion, problems with the putative sound correspondences ...*
2. ↑  Dictionary of Languages: The Definitive Reference to More Than 400 Languages, Andrew Dalby, Columbia University Press, 2004, ISBN 978-0-231-11569-8, *... The name Altaic is taken from the Altai mountain range of Asiatic Russia which seems to lie close to the point of origin from which Altaic languages must, many millennia ago, have begun to spread ...*
**अंडाशय में गांठ**, महिलाओं में, अंडाशय के भीतर एक द्रव भरे हुए थैले होते हैं। अक्सर वे कोई लक्षण नहीं पैदा करते हैं। कभी-कभी वे सूजन, निचले पेट दर्द, या पीठ के निचले हिस्से में दर्द पैदा कर सकते हैं। अधिकांश गांठ हानिरहित हैं।

अधिकांश डिम्बग्रंथि के सिरे अंडाशय से संबंधित होते हैं, या तो फोलिक्युलर सिस्ट या कॉर्पस ल्यूटियम सिस्ट होते हैं। अन्य प्रकारों में एंडोमेट्रोसिस, डर्मोइड सिस्ट, और साइस्टाडेनोमास के कारण सिस्ट शामिल हैं। पॉलीसिस्टिक डिम्बग्रंथि सिंड्रोम में दोनों अंडाशय में कई छोटे सिस्ट होते हैं। श्रोणि सूजन की बीमारी भी सिस्ट में हो सकती है| शायद ही कभी, डिब्बे डिम्बग्रंथि के कैंसर का एक रूप हो सकता है। निदान अल्ट्रासाउंड या अन्य परीक्षणों के साथ श्रोणि परीक्षा द्वारा किया जाता है ताकि आगे के विवरण इकट्ठा किए जा सकें।

अक्सर, समय के साथ गांठ का निरीक्षण किया जाता है। अगर वे दर्द का कारण बनते हैं, तो पेरासिटामोल (एसिटामिनोफेन) या इबुप्रोफेन जैसी दवाओं का उपयोग किया जा सकता है। हार्मोनल जन्म नियंत्रण का उपयोग उन लोगों में गांठ आगे की दिक्कत रोकने के लिए किया जा सकता है जो अक्सर प्रभावित होते हैं। हालांकि, सबूत वर्तमान नियंत्रण के इलाज के रूप में जन्म नियंत्रण का समर्थन नहीं करते हैं। यदि वे कई महीनों के बाद दूर नहीं जाते हैं, बड़े हो जाते हैं, असामान्य लगते हैं, या दर्द का कारण बनते हैं, तो उन्हें सर्जरी से हटाया जा सकता है। प्रजनन आयु की अधिकांश महिलाएं हर महीने छोटे सिस्ट विकसित करती हैं। रजोनिवृत्ति से पहले लगभग 8% महिलाओं में समस्याएं पैदा होती हैं।

संकेत और लक्षण
--------------

निम्नलिखित में से कुछ या सभी लक्षण मौजूद हो सकते हैं, हालांकि किसी भी लक्षण का अनुभव न करना संभव है|

1. पेट में दर्द। विशेष रूप से संभोग के दौरान, पेट या श्रोणि के भीतर दर्द दर्दनाक दर्द।
2. गर्भाशय रक्तस्राव। मासिक धर्म की अवधि की शुरुआत या अंत के बाद या उसके बाद दर्द; अनियमित मासिक धर्म की अवधि, या असामान्य गर्भाशय रक्तस्राव या स्पॉटिंग।
3. पेट में पूर्णता, भारीपन, दबाव, सूजन, या सूजन।
4. जब अंडाशय से गांठ टूट जाती है, तो निचले पेट में एक तरफ अचानक और तेज दर्द हो सकता है।
5. आवृत्ति या पेशाब में परेशानी (जैसे मूत्राशय को पूरी तरह से खाली करने में असमर्थता), या निकटवर्ती श्रोणि शरीर रचना पर दबाव के कारण आंत्र आंदोलनों में कठिनाई में परिवर्तन।
6. थकान, सिरदर्द जैसे संवैधानिक लक्षण
7. उलटी अथवा जी मिचलाना
8. भार बढ़ना

अन्य लक्षण गांठ के कारण पर निर्भर हो सकते हैं:

1. लक्षण जो हो सकते हैं यदि सिस्ट का कारण पॉलीसिस्टिक डिम्बग्रंथि सिंड्रोम (पीसीओएस) में चेहरे के बाल या शरीर के बाल, मुँहासे, मोटापे और बांझपन में वृद्धि हो सकती है।
2. यदि कारण एंडोमेट्रोसिस है, तो मासिक धर्म की अवधि भारी हो सकती है|

इन्हें भी देखें
---------------

* अंडाशय कैंसर

सन्दर्भ
-------

1. ↑  "Adnexal Mass". *onlinemeded.org*. मूल से 5 अप्रैल 2017 को पुरालेखित. अभिगमन तिथि 2015-05-27.
2. ↑  Curtin JP. Management of the adnexal mass. Gynecol Oncol 1994; 55:S42.
3. ↑  Koonings PP, Campbell K, Mishell DR Jr, Grimes DA. Relative frequency of primary ovarian neoplasms: a 10-year review. Obstet Gynecol 1989; 74:921.